Diari Oficial de la Generalitat Valenciana


Sumari del DOGV 8263, del 28-03-2018 (2018/2056)

RESOLUCIÓ de 15 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 34/17-EAE Almoines i 42/17-EAE Muro de Alcoy.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2056


Data del document
:   15-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcoi
    * impacte ambiental

RESOLUCIÓ de 15 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 34/17-EAE Almoines i 42/17-EAE Muro de Alcoy. [2018/2056]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 34/17-EAE Almoines i 42/17-EAE Muro de Alcoy.  
  
«Informe ambiental i territorial estratègic  
Objecte: modificació puntual núm. 6, homologació global modificativa de les normes subsidiàries d'Almoines  
Tràmit: avaluació ambiental estratègica de la modificació del pla  
  
Promotor: Ajuntament d'Almoines  
Autoritat substantiva: Comissió Territorial d'Urbanisme  
Localització: Almoines (València)  
Núm. d'expedient: 034/8397-FFH  
La Comissió d'Avaluació Ambiental, en la sessió de 25 de gener de 2018, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 6, homologació global modificativa de les normes subsidiàries d'Almoines, en els termes següents:  
  
A. Fonaments pels quals se sotmet la modificació a avaluació ambiental estratègica.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), en la qual s'estableix (art. 46) que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten o s'aproven per una administració pública i l'elaboració i aprovació de les quals estiga exigida per una disposició legal o reglamentària o per acord del Consell.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'estableix (art. 46) que seran objecte d'aquesta avaluació ambiental i territorial estratègica ordinària els plans i programes, així com les seues modificacions, que s'adopten i s'aproven per una administració pública i l'elaboració i aprovació de les quals estiga exigida per una disposició legal o reglamentària o acord del Consell, amb compliment dels supòsits de l'apartat 1 d'aquest article.  
D'acord amb el que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això amb la consulta prèvia a les administracions públiques afectades i d'acord amb les fases de la tramitació exposades en l'article 49.  
  
B. Document inicial estratègic  
B.1. Documentació aportada  
Amb data 15 de maig de 2017, va tindre entrada des de l'Ajuntament d'Almoines en el Servei d'Avaluació Ambiental Estratègica la modificació puntual núm. 6, homologació global modificativa de les Normes Subsidiàries d'Almoines, motivada per la necessitat de resoldre la problemàtica següent, a l'efecte que es produïsca un pronunciament per part de l'òrgan ambiental:  
- L'Ajuntament pretén ampliar el recinte del cementeri actual pel fet que actualment s'ha esgotat l'espai disponible per a la construcció de nous nínxols. Per a això adquirirà 2.611,48 m² de la parcel·la limítrofa a l'actual (ja de titularitat pública) a fi d'ubicar l'ampliació del cementeri, així com els 25 metres de perímetre de protecció de reserva dotacional fins una superfície total de 18.271,71 m².  
  
- Per a això es pretén en aquesta modificació la reclassificació de les parcel·les corresponents i incorporar-les a la Xarxa Primària d'Infraestructura-Servei Urbà-Cementeri Municipal.  
La documentació remesa en suport paper consisteix en:  
- Sol·licitud d'inici de l'avaluació ambiental i territorial estratègica de la modificació puntual núm. 6 de les Normes Subsidiàries d'Almoines.  
El 20 de juny de 2017 es comunica l'obertura de l'expedient a l'Ajuntament d'Almoines (034/3701-WJG), si bé per a la continuació de l'expedient es va requerir la documentació següent:  
· Documentació presentada en format digital (CD).  
· Estudi hidrogeològic, d'acord amb els articles 42 i 43 del Decret 195/2009, que modifica el reglament que regula les pràctiques de Policia Sanitària Mortuòria en l'àmbit de la Comunitat Valenciana.  
Amb data 31 de juliol de 2017 es rep per part de l'Ajuntament d'Almoines la documentació anteriorment sol·licitada.  
  
B.2. Informació territorial  
El municipi d'Almoines, situat a la comarca de la Safor a la província de València, té una població de 2.322 habitants (segons l'IVE a 01.01.2016). La superfície del terme municipal és de 2,12 km². Se situa a una altitud de 34 msnm i a una distància de 72,9 km de València.  
  
Limita amb els termes municipals del Real de Gandia a l'oest, Gandia al nord, Bellreguard a l'est i Rafelcofer i Beniarjó al sud.  
Situat sobre la carretera que relaciona Gandia a Vilallonga, Almoines, té un terme completament pla a pocs metres sobre el nivell del mar. Aquest territori, vorejat pel riu Serpis que el delimita a l'oest amb el territori municipal del Real de Gandia, és travessat per l'autopista del Mediterrani (AP-7).  
Actualment, la totalitat dels cultius són de regadiu. La principal riquesa del terme prové del cultiu del taronger, i hi ha uns quants magatzems dedicats a la seua comercialització.  
  
B.3. Planejament vigent  
L'homologació global modificativa de les Normes Subsidiàries d'Almoines, van ser aprovades, definitivament, per la Comissió Territorial d'Urbanisme de la Generalitat Valenciana, el 26 de novembre de 1999.  
Aquesta homologació global modificativa de les Normes Subsidiàries va ser avaluada ambientalment (exp. 568/98-AIA) per mitjà de la declaració d'impacte ambiental positiva, amb condicions, de data 18 de maig de 1999.  
  
B.4. Objecte de la proposta de la modificació  
La present modificació té com a objecte el canvi de qualificació d'una parcel·la agrícola, qualificada per les Normes Subsidiàries d'Ordenació Urbana, com a sòl no urbanitzable comú, pertanyent a l'àrea núm. 1, a sòl no urbanitzable dotacional pertanyent a l'ordenació estructural com a Xarxa Primària destinada a Infraestructura-Servei Urbà-Cementeri (PID)  
El canvi d'ús de la parcel·la passarà de ser agrícola a dotacional, sense que això comporte un aprofitament lucratiu que poguera generar-se per aquest canvi d'ús, ja que aquesta parcel·la es destinarà a l'equipament dotacional de caràcter públic.  
La dotació publica destinada a la Infraestructura-Servei Urbà-Cementeri (PID) d'ara en avant, el cementeri d'Almoines, s'ubica en la parcel·la 9000 i 91 del polígon 3, del municipi d'Almoines, amb una superfície de 2.312,59 m². L'Ajuntament disposa en l'actualitat de les dues parcel·les avantdites, la parcel·la 90 i la part del camí que hi ha entre aquestes parcel·les, amb una superfície de 1.186,56 i 559,10 m², respectivament.  
L'Ajuntament pretén adquirir part de la parcel·la 94 del polígon 3 d'Almoines, limítrofa amb el cementeri actual de 2.611,48 m² de superfície. Aquesta parcel·la s'unirà a les parcel·les destinades a l'aparcament i el comunicat del camí existent entre les parcel·les mencionades i que en conjunt sumaren 4.357,14 m² de superfície.  
Aquesta nova ampliació unida a la superfície del cementeri existent tindrà una superfície destinada a servei urbà dotacional, cementeri de 6.669,73 m², i que constituiran la Xarxa Primària d'Infraestructura-Servei Urbà-Cementeri.  
L'ampliació del cementeri actual es fa necessària pel fet que actualment s'ha esgotat l'espai disponible per a la construcció de nous nínxols.  
  
Els espais que es pretenen incorporar a la xarxa primària destinada a Infraestructura-Servei Urbà-Cementeri (PQI) correspon a la part oest de la parcel·la 94; la totalitat de les parcel·les 90 i part del camí adjacent, parcel·la 9005, totes aquestes del polígon 3 d'Almoines, amb la referència cadastral seüent:  
  
Parcel·la 90 81769B124012138596OZ 1.186,56 m²  
Parcel·la 9005 21998Z156586797590BI 559,10 m²  
Parcel·la 94 77354S095998458903SV 2.611,48 m²  
  
  
A aquestes parcel·les s'ha d'incloure la del mateix cementeri:  
  
Parcel·la 91 88598Q207407881818VV 203,06 m²  
Parcel·la 9000 366362964BD52M5751DE 2.108,98 m²  
  
  
El recinte del cementeri existent, junt amb les parcel·les que s'annexaren, té forma de dos rectangles units, amb una superfície total de 6.669,73 m². Limita al nord, amb la parcel·la 89 i la resta de la parcel·la 94; al sud amb la parcel·la 92; a l'est, amb la resta de la parcel·la 94 i a l'oest amb les parcel·les 167 i 168. Totes aquestes del polígon 3.  
Les parcel·les avantdites estan en zona de regadiu, i només la parcel·la 94 es destina al cultiu de cítrics. No ocorre així amb les parcel·les 90, 91 i 9005, que estan sense cultivar i es destinen, de facto, a l'ús dotacional.  
L'Ajuntament adquirirà els 2.611,48 m² de la parcel·la 94, ja que la resta ja són de titularitat pública. Amb aquesta adquisició es pretén ampliar el recinte del cementeri actual pel fet que actualment s'ha esgotat l'espai disponible per a la construcció de nous nínxols.  
  
Al voltant del perímetre d'aquestes parcel·les s'estableix una àrea de protecció de 25 metres amb una superfície d'11.601,98 m², que sumats als 6.669,73 que ocuparà la zona dotacional fan un total de 18.271,71 m².  
La reclassificació de les parcel·les esmentades, conjuntament amb les que actualment ocupa el recinte existent, constituirà la Xarxa Primària d'Infraestructura Servei Urbà-Cementeri Municipal.  
  
  
B.5. Justificació de les necessitats superfície  
Basant-se en allò que s'ha prescrit en el modificat article 45 del Decret 39/2005, de 25 de febrer, del Consell de la Generalitat Valenciana, pel qual es regulen les pràctiques de Policia Sanitària Mortuòria en l'àmbit de la Comunitat Valenciana, en aquest apartat es determinaran les necessitats de sòl per a l'ampliació del cementeri requerides per als pròxims 50 anys.  
Analitzarem la població i les defuncions succeïdes des de l'any 2005 fins al 2016, així com la taxa de mortalitat expressada en tant per mil.  
  
Any Població Defuncions Taxa -  
2005 1.716 12 6,99  
2006 1.874 9 4,80  
2007 2.086 14 6,71  
2008 2.339 9 3,85  
2009 2.395 24 10,02  
2010 2.451 19 7,75  
2011 2.435 19 7,80  
2012 2.398 16 6,67  
2013 2.305 24 10,41  
2014 2.300 19 8,26  
2015 2.302 21 9,12  
2016 2.322 20 8,61  
  
  
Atés el nombre d'habitants, les seues importants variacions entre anys consecutius, així com les divergències observades en el nombre de defuncions i la seua incidència en la taxa de mortalitat, haurem de traure com a conclusió que la taxa a considerar per a l'any horitzó 2068, hauria de ser la mitjana de les observades en aquest període. Així, tindrem que la taxa mitjana és del 7,58 €. No obstant això i basant-se en que la mostra de la població és molt xicoteta i que la mitjana de la Comunitat Valenciana, per a aquest període, és del 8,25 €, podem concloure que per a un període llarg de 50 anys la taxa de mortalitat a considerar serà de l'ordre del 8 ?.  
Respecte a la projecció de la població en el termini de 50 anys, aquesta experimentarà un lleuger augment respecte a la població actual, i s'aconseguiran presumptament els 2.800 habitants. La població major de 64 anys es duplicarà, i passarà a representar més del 30 % de la població com a conseqüència de l'envelliment de la piràmide poblacional.  
Tindríem que la població l'any horitzó 2068 s'estima en 2.800 habitants, mentre que la taxa de mortalitat estaria en el 8 ?, aquestes dades donarien un mitjana de defuncions per a aquests pròxims 50 anys de 0,008 x 2.800 x 50 = 1.120 defuncions.  
En el municipi d'Almoines, se segueix la tradició de realitzar els soterraments en nínxols, de quatre plantes.  
En el cementeri actual, hi ha 888 nínxols i queda espai per a construir 140 nínxols més, en total en la superfície ocupada de 2.108,98 m² podrien emplaçar-se un total de 1.028 nínxols, la qual cosa dóna una mitjana de 2,05 m² de sòl per soterrament.  
Després la superfície necessària de l'ampliació que ha d'adoptar-se per a satisfer les necessitats previsibles seria de 2,05 m² x 1.120 u = 2.296 m²  
Aquesta superfície de 2.296,00 m² és pràcticament la qualificada en la modificació proposada, amb una superfície de 2.611,48 m².  
  
B.6. Selecció d'alternatives proposades  
D'acord amb la documentació presentada, la solució més adequada per a realitzar l'ampliació del cementeri només pot ser entre les parcel·les que limiten amb el cementeri existent. En tots els casos, qualsevol de les possibilitats són acceptables, però l'alternativa elegida permet ampliar el recinte existent doblant la capacitat del recinte actual i destinant la parcel·la 90 a l'ús actual d'aparcament. L'accés es realitzarà al nou recinte ampliat pel mateix camí i en les mateixes condicions d'accessibilitat actuals.  
Aquesta alternativa és la que l'Ajuntament d'Almoines considera més adequada i representa la millor opció de totes les analitzades.  
  
C. Possibles efectes sobre el medi ambient  
Atenent els aspectes inclosos en el document inicial estratègic i consultat el sistema d'informació geogràfica d'aquesta conselleria s'aprecien els aspectes ambientals següents que pogueren estar afectats per la modificació:  
- Impactes sobre el medi físic.  
La modificació consisteix en l'ampliació del recinte del cementeri actual pel fet que actualment s'ha esgotat l'espai disponible per a la construcció de nous nínxols. Per a això, l'Ajuntament adquirirà 2.611,48 m² de la parcel·la limítrofa a l'actual (ja de titularitat pública) a fi d'ubicar l'ampliació del cementeri, així com els 25 metres de perímetre de protecció de reserva dotacional fins una superfície total de 18.271,71 m².  
La zona d'ampliació, en la seua condició de sòl no urbanitzable comú, està determinada en la cartografia SIOSE com a zona de cítrics i regadiu.  
- Impactes sobre el medi biòtic.  
L'actuació proposada a priori no afecta cap vegetació natural, ni espècies protegides de flora o fauna. Així mateix, tampoc es localitza en l'àmbit cap tipus de sòl forestal ni forest pública.  
No hi ha cap afecció en l'àmbit de la modificació a la Xarxa Natura 2000.  
- Afeccions territorials  
En l'àrea afectada per la modificació està als afores de la població, en una zona de sòl no urbanitzable comú, sense afectar infraestructures viàries ni vies pecuàries.  
- Exposició a riscos ambientals  
Els terrenys afectats per la modificació, que presenten una fisiografia fortament plana sobre arenes i argiles, no estan exposats a risc de lliscament, subsidència o col·lapse. Tampoc estan subjectes a risc d'incendis forestals. L'erosió actual és molt baixa en l'àmbit (0-7 t/ha/any), mentre que l'erosió potencial és moderada (15-40 t/ha/any). La vulnerabilitat a aqüífers és alta en tot l'àmbit de la modificació. Igualment, no hi ha risc d'inundacions.  
- Impactes sobre el patrimoni  
No hi ha cap afectació, ni tan sols de manera indirecta, sobre elements del patrimoni cultural o zones amb algun valor paleontològic.  
  
D. Consultes realitzades  
Per part de la direcció general competent, com a òrgan ambiental, s'ha sotmés a consultes el document inicial estratègic, d'acord amb el que disposa l'article 51 de la LOTUP, a fi de definir el contingut de l'estudi ambiental i territorial estratègic (EATE), a les administracions següents perquè, si ho consideren oportú, formulen suggeriments a aquest:  
  
Consulta Informe Administració consultada  
01/08/17 19/01/18 Conselleria d'Habitatge, Obres Públiques i Vertebració del Territori.  
Servei d'Urbanisme. Direcció Territorial de València.  
01/08/17 26/12/17 Conselleria d'Habitatge, Obres Públiques i Vertebració del Territori.  
SDG Ordenació del Territ. Urbanisme i Paisatge. Infr. Verda i Paisatge  
01/08/17 02/11/17 Conselleria d'Habitatge, Obres Públiques i Vertebració del Territori.  
SDG Ordenació Territ. Urbanisme i Paisatge. Serv. OT PATRICOVA  
01/08/17 Conselleria de Sanitat Universal i Salud Pública  
Direcció General de Salud Pública  
  
  
Nota: els informes rebuts es publicaran en el web http://www.agroambient.gva.es/eae junt amb l'informe ambiental i territorial estratègic.  
  
  
E. Valoració dels possibles efectes sobre el medi ambient  
Analitzat el document inicial estratègic i els informes rebuts, s'efectua la valoració dels possibles efectes d'aquesta modificació puntual núm 6, homologació global modificativa de les Normes Subsidiàries d'Almoines, i se segueixen els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, per aquesta es pretén ampliar el recinte del cementeri actual pel fet que actualment s'ha esgotat l'espai disponible per a la construcció de nous nínxols. Per a això adquirirà 2.611,48 m² de la parcel·la limítrofa a l'actual (ja de titularitat pública) a fi d'ubicar l'ampliació del cementeri, així com els 25 metres de perímetre de protecció de reserva dotacional fins una superfície total de 18.271,71 m².  
  
Per a això es planteja la modificació consistent en la reclassificació de les parcel·les corresponents i incorporar-les a la Xarxa Primària d'Infraestructura-Servei Urbà-Cementeri Municipal.  
Dit això, dels informes rebuts s'observen les consideracions següents tant de tipus legal com ambiental que passem a descriure:  
  
Urbanisme  
L'informe de 19 de gener de 2018, del Servei Territorial d'Urbanisme, una vegada analitzada la documentació assenyala que no es derivaran efectes significatius sobre el medi ambient en l'àmbit de les seues competències i s'informa, entre altres qüestions a tindre en compte, sobre les qüestions següents:  
- L'instrument de planejament proposat afecta determinacions de l'ordenació estructural, perquè afecta una parcel·la pertanyent a la Xarxa Primària, que, de conformitat amb l'article 21 de la Llei 5/2014, d'ordenació del territori, urbanisme i paisatge (LOTUP), és una determinació de l'ordenació estructural. La seua aprovació definitiva correspondrà a la conselleria competent de conformitat amb l'article 44 de la LOTUP.  
- A l'efecte de la determinació de l'òrgan ambiental, d'acord amb l'article 48 de la LOTUP, en la redacció donada per la Llei 10/2015, de mesures fiscals, de gestió administrativa i financera, i d'organització de la Generalitat, atés que es tracta d'un sòl classificat com a no urbanitzable per les Normes Subsidiàries, és, per tant, ordenació estructural com hem indicat en l'apartat anterior, de manera que l'òrgan ambiental i territorial serà la conselleria competent en matèria d'ordenació del territori i medi ambient.  
- De conformitat amb l'article 34 de la LOTUP, s'haurà d'aportar la documentació assenyalada en el precepte esmentat, en especial l'informe de viabilitat i la memòria de sostenibilitat econòmica.  
- Atés l'ús a què es destinen les parcel·les, és dotacional públic Infraestructura-Servei Urbà-Cementeri, s'haurà de demanar un informe de la conselleria competent en matèria sanitària, sobre la modificació proposada.  
- L'alternativa elegida, d'ampliació del cementeri actual, es considera adequada atés que s'aconsegueix doblar la capacitat del recinte actual, i s'utilitza per a l'accés el mateix camí del cementeri existent, minimitzant l'ocupació de nous terrenys de sòl no urbanitzable. La zona de protecció haurà de qualificar-se com a zona dotacional.  
  
  
PATRICOVA  
Es rep l'informe de 2 de novembre de 2017, del Servei d'Ordenació del Territori, respecte a l'anàlisi de risc d'inundació d'acord amb la normativa del PATRICOVA. D'acord amb aquest, i donant prevalença a la cartografia del SNCZI, s'informa que l'actuació proposada no està afectada per risc d'inundació.  
  
Infraestructura verda i paisatge.  
D'acord amb l'informe rebut el 26 de desembre de 2017, del Servei d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques, analitzada la documentació s'informa, entre altres a tindre en compte, sobre les qüestions següents:  
- L'àmbit de la modificació s'ubica en uns 50 m del límit del paisatge protegit del Serpis, en una bossa de sòl existent entre el llit del riu, l'autopista AP-7 i el nucli de població d'Almoines. Es tracta d'un paisatge agrícola destinat majoritàriament a plantacions de cítrics.  
  
- Si bé el document inicial estratègic no fa cap menció de la incidència paisatgística de la proposta, i és que la modificació que es tramita fa possible l'execució de noves construccions, edificacions i instal·lacions en un àmbit de rellevància en la conformació del paisatge del municipi, de característiques paregudes a les del paisatge de l'entorn protegit del riu Serpis, cal considerar que aquesta tindrà incidència en el paisatge del municipi.  
a) A aquesta incidència cal sumar el fet que el cementeri existent, i en concret el seu arbratge, que destaca en la plana citrícola, constitueix, a priori, un recurs paisatgístic visual rellevant, perceptible des d'importants punts d'observació de l'àmbit.  
- No obstant això, atenent l'ús previst, aquesta incidència no serà significativa si s'estableixen condicions per al desenvolupament de l'àmbit que garantisquen la preservació del caràcter i les condicions de percepció del paisatge existent, d'acord amb l'article 6.3 de la LOTUP. Amb aquest fi, s'haurà d'incloure en la normativa urbanística les condicions següents:  
a) La zona de protecció de 25 metres al voltant de l'àrea dotacional mantindrà les característiques agrícoles actuals, i es preservarà la vegetació, els camins i els altres elements propis d'aquest paisatge.  
b) Les característiques tipològiques de l'ampliació del cementeri, així com la vegetació que s'utilitze, seran paregudes a les del cementeri actual.  
  
F. Determinació de l'existència d'efectes significatius  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, amb consulta prèvia a les administracions públiques afectades, i amb les consideracions a què fa referència l'article 51 de la LOTUP.  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP) considera:  
Que de la modificació puntual núm. 6, homologació global modificativa de les Normes Subsidiàries d'Almoines suposa una modificació menor sobre una superfície reduïda de sòl no urbanitzable comú incrementant els sòls dotacionals a fi d'obtindre equipaments intregrats en la xarxa primària, la qual cosa no suposa una incidència significativa en el model territorial; tampoc representa cap vulnerabilitat davant de característiques naturals ni infraestructures existents, i, en definitiva, el pla tal com es presenta és pertinent quant a la integració de consideracions mediambientals, a fi de promoure el desenvolupament sostenible en el seu àmbit.  
De la documentació presentada es dedueix el compliment dels articles corresponents a l'ampliació de cementeris regulats tant en la consideració de la superfície ampliada com del perímetre de 25 m de protecció d'acord, amb el Decret 195/2009, de 30 d'octubre, del Consell, pel qual s'aprova la modificació del reglament pel qual es regulen les pràctiques de Policia Sanitària Mortuòria en l'àmbit de la Comunitat Valenciana, aprovat pel Decret 39/2005, de 25 de febrer, del Consell.  
  
En aquest sentit de l'estudi hidrogeològic aportat es conclou d'aquest que l'ampliació del cementeri d'Almoines no es considera com un risc potencial d'afectació per a les aigües subterrànies.  
  
Així mateix, de la modificació puntual núm. 6, homologació global modificativa de les Normes Subsidiàries d'Almoines no es deriven problemes ambientals significatius, segons s'extrau de les dades i la cartografia disponibles, i específicament des dels aspectes objecte d'estudi, tal com s'ha informat.  
Així, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta conselleria, es pot determinar, respecte de la modificació puntual núm. 6, homologació global modificativa de les Normes Subsidiàries d'Almoines que el procediment d'avaluació simplificada és suficient per a determinar que la modificació no té efectes significatius sobre el medi ambient.  
  
  
G. Proposta d'acord  
Atenent el que estableix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació:  
D'acord amb el que s'ha exposat es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 6, homologació global modificativa de les Normes Subsidiàries d'Almoines d'acord amb els criteris de l'annex VIII de la LOTUP, ja que no té efectes significatius sobre el medi ambient, corresponent continuar la tramitació d'aquesta modificació d'acord amb la seua normativa sectorial, sempre que s'ajuste al que s'ha descrit en la documentació presentada, com també amb el que estableix la legislació vigent i en els informes emesos respecte d'això, amb compliment les determinacions següents, que seran incloses en la normativa urbanística:  
- La zona de protecció de 25 metres al voltant del cementeri es qualificarà com a dotacional i mantindrà les característiques agrícoles actuals, i es preservarà la vegetació, els camins i els altres elements propis d'aquest paisatge.  
- Les característiques tipològiques de l'ampliació del cementeri, així com la vegetació que s'utilitze, seran paregudes a les del cementeri actual.  
- Atés que l'ús a què es destinen les parcel·les és dotacional públic Infraestructura-Servei Urbà-Cementeri, s'haurà de demanar un informe de la conselleria competent en matèria sanitària.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual núm. 6, homologació global modificativa de les Normes Subsidiàries d'Almoines en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què fa referència l'article 51.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.1del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
  
A la vista de tot el que s'ha exposat anteriorment, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 6, homologació global modificativa de les Normes Subsidiàries d'Almoines, ja que es considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
El document d'abast de l'estudi ambiental i territorial estratègic s'emet a l'efecte de la legislació en matèria d'avaluació ambiental, i, per tant, no suposa un pronunciament ambiental definitiu a l'efecte de la legislació urbanística.  
Cal notificar als interessats que contra aquesta resolució, ja que no és un acte definitiu en via administrativa, no es pot interposar cap recurs; cosa que no és inconvenient perquè es puguen utilitzar els mitjans de defensa que en els seus drets consideren pertinents.  
Cosa que li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 18.2 de la Llei 40/2015, de 1 d'octubre, de règim jurídic del sector públic.  
  
València, 31 de gener de 2018.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual núm. 2 del PG  
Promotor: Ajuntament de Muro de Alcoy  
Autoritat substantiva: Comissió Territorial d'Urbanisme d'Alacant  
  
Localització: terme municipal de Muro de Alcoy  
Expedient: 042 € 2017- EAE  
  
La Comissió d'Avaluació Ambiental, en sessió de 25 de gener de 2018, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 2 del Pla General de Muro de Alcoy, en els termes següents:  
Amb data 3 de juliol de 2017 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'iniciació de l'avaluació ambiental i territorial estratègica de la modificació puntual núm. 2 del Pla General de Muro de Alcoy.  
  
A) Documentació presentada  
La sol·licitud d'iniciació, remesa per l'Ajuntament, s'acompanya de l'esborrany de la modificació del pla i document inicial estratègic amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
L'esborrany de l'instrument urbanístic es compon de memòria, plans i fitxes.  
  
B) Planejament vigent  
Actualment el PG de Muro de Alcoy es va aprovar per Acord de la Comissió Territorial d'Urbanisme d'Alacant el 31 d'octubre de 2007, i es va tramitar d'acord amb la Llei 6/1994, reguladora de l'activitat urbanística (LRAU) i la Llei 4/1992, de sòl no urbanitzable.  
Per part d'aquest servei es va sotmetre a procés d'avaluació d'impacte ambiental amb expedient 078/7233GBG, i es va emetre la declaració d'impacte ambiental el 23 de febrer de 2006.  
Posteriorment, es va tramitar la modificació puntual número 1, que es dividia en diversos apartats:  
- Apartat A: es va emetre un document de referència el 18 de gener de 2013, i va caducar el 3 de maig de 2017. Es pretenia l'adaptació del Pla General a la Llei 10/2004, de sòl no urbanitzable, així com l'actualització de la cartografia del pla per a incorporar el traçat de l'A-7 i els nous espais naturals protegits existents (els paisatges de Serpis, solana de Benicadell i font del Baladre-Fontanars-Agres).  
  
- Apartats B a H: la Comissió d'Avaluació Ambiental va determinar el 18 de gener de 2013 que no produïa efectes significatius sobre el medi ambient.  
  
C) Descripció, objecte i justificació  
La modificació núm. 2 s'ha subdividit en 4 apartats de continguts distints:  
- Modificació A: consisteix en desclassificar sòl urbanitzable industrial passant-lo a sòl no urbanitzable comú tipus A. Es tracta del sector Almoroig que se situa al nord-est del nucli urbà.  
Davant de l'escassa demanda de sòl industrial es proposa reduir la superfície destinada a aquest i s'opta pel sector el desenvolupament del qual es previa més tard pel planejament vigent.  
Del sector Almoroig es manté part de la superfície que ja està ocupada per indústries, mentre que passa a eliminar-se la part ocupada per habitatges.  
El sector originari té 564.023 m², i es proposa desclassificar 456.913,74 m², per tant quedaria un sector PI3 Almoroig de 107.109,26 m².  
- Modificació B1: es pretén corregir dos errors materials comesos en la delimitació cartogràfica de dos àmbits que les Normes Subsidiàries consideraven com a sòl urbà i que, no obstant això, el Pla General els ha considerat com a no urbanitzable (zona Duquessa d'Almodòvar) o urbanitzable (zona la Plana).  
D'aquesta manera s'incorporen 1.016,41 m² de sòl urbà en la zona nord industrial i 891,74 m² al sector la Plana 2 de sòl urbanitzable.  
  
  
- Modificació B2: es pretén canviar l'ordenació detallada de l'illa definida pels carrers Triana, Sant Roc i l'Alqueria. En el planejament actual la meitat oest es destina a residencial mentre que la meitat est a zona verda. Es pretén que el residencial ocupe tot el perímetre i es deixe la zona verda en el centre.  
Per a això es delimita una unitat d'execució de 2.571 m², i es generen 3.720 m² de límit i 600 m² de zona verda.  
- Modificació C: en el SNU tipus B, es pretén eximir de les condicions edificatòries a les activitats turístiques, recreatives, esportives, d'oci i terciàries, amb un informe previ de la conselleria amb competències urbanístiques. Es justifica aquesta actuació perquè els titulars d'aquestes activitats tinguen els mateixos drets que els propietaris de les activitats agrícoles, ramadera i forestals que es poden eximir de les mateixes condicions edificatòries mitjançant informe de la conselleria en matèria agrícola. Per a això es proposa una nova redacció de l'article 0.67.0.G.  
  
Aquest article en l'actualitat arreplega en 6 apartats, de l'a a l'f, les condicions edificatòries d'aquests usos i es pretén afegir un apartat g mitjançant el qual es pot eximir d'aquests condicionants per exigències de l'activitat en la recerca de l'interés general mitjançant autorització de l'òrgan de la Generalitat competent en matèria d'urbanisme.  
  
Resumidament les condicions edificatòries actuals són:  
  
Parcel·la mínima: 1 ha Alçària total: 10,5 metres  
Ocupació màxima: 2 % Reculada llinda: 10 metres  
  
  
D) Document inicial estratègic: possibles efectes sobre el medi ambient.  
La documentació considera que la proposta no generarà problemes sobre el medi ambient, sinó al contrari a causa de la desclassificació de sòl seran efectes positius.  
El SNU que es genera està ocupat per bosc baix i camps de cultiu, mentre que en aquest, que manté la seua futura transformació, hi ha algunes naus industrials.  
La modificació B2 tampoc suposa una minva de la qualitat paisatgística de la zona, ja que el canvi respon a criteris de funcionalitat i coherència urbanística.  
L'apartat 6.4 del DIE conté les matrius d'impacte corresponents a les diferents modificacions.  
No es consideren necessàries mesures per al seguiment ambiental de la modificació plantejada, ja que aquesta no genera impactes negatius significatius sobre el medi.  
  
E) Consultes  
Per part de la Subdirecció General d'Avaluació Ambiental la documentació aportada s'ha sotmés a consulta a les administracions afectades següents:  
  
Consulta Informe Administració pública consultada  
27/07/17 22/11/17 Subdirecció General del Medi Natural (espais naturals)  
27/07/17 Secretari Territorial de Medi Ambient (forestal, vies pecuàries)  
27/07/17 11/10/17  
10/08/17  
16/01/18 CHOPVT. DG Ordenació del Territori, Urbanisme i Paisatge. PATRICOVA  
CHOPVT. DG Ordenació del Territori, Urbanisme i Paisatge. ETCV  
CHOPVT. DG Ordenació del Territori, Urbanisme i Paisatge. Paisatge  
27/07/17 23/10/17 CHOPVT. ST d'Urbanisme  
27/07/17 06/11/17 CHOPVT. Direcció General d'Obres Públiques, Transport i Mobilitat. Servei de Planificació  
  
  
Nota: els informes rebuts es publicaran en la pàgina web www.agroambient.gva.es/eae junt amb l'IATE.  
  
F) Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals fa referència els articles 48.d i 51.1 de la LOTUP.  
  
- Riscos d'inundació  
El Pla d'Acció Territorial sobre Prevenció del Risc d'Inundació va ser aprovat pel Decret 201/2015, de 29 d'octubre, del Consell (DOGV 03.11.2015).  
L'informe d'11 d'octubre de 2017, del Servei d'Ordenació del Territori, assenyala que hi ha risc d'inundació d'origen geomorfològic però que és compatible amb el PATRICOVA.  
La modificació A no resulta afectada. La modificació C que afecta el SNU hi ha risc que caldrà estudiar amb cada activitat que s'implante.  
  
La modificació B1 està afectat però no s'incrementa el risc, ja que el sòl està urbanitzat i es tracta de corregir un error material. En la modificació B2, en tractar-se de sòl urbà, l'Ajuntament ha d'imposar les condicions d'adequació de les edificacions i de la urbanització.  
  
  
- Espais Naturals  
El paisatge protegit del riu Serpis va ser declarat pel Decret 39/2007, de 13 d'abril, i afecta la part nord del nucli urbà.  
La part del paisatge protegit que està dins del sector de sòl urbanitzable s'extrau d'aquest i es proposa la seua classificació com a no urbanitzable.  
Part del terme municipal està dins del PORN del Parc Natural de la Serra Mariola. Les modificacions B1 i C podrien afectar-lo però s'ha informat per part dels tècnics del parc que no tenen incidència sobre aquest.  
  
- Paisatge  
De conformitat amb el que estableix la LOTUP, el paisatge actuarà com a criteri condicionant en la planificació territorial i urbanística.  
El Servei d'Infraestructura Verda i Paisatge informa que la proposta incidirà en el paisatge i que serà necessària l'elaboració d'un estudi d'integració paisatgística. En el municipi es localitzen dos paisatges de rellevància regional, el PRR 20 i el PRR 21 que s'hauran de tindre en consideració.  
Aquest informe remarca en la modificació A, en el sentit d'analitzar la normativa d'usos aplicable, així com tindre en compte les vistes paisatgístiques de l'accés nord, i en la modificació C, ja que afecta terrenys pròxims a la serra Mariola, on l'objectiu hauria de ser tendent a la conservació de l'estat natural o millora paisatgística i no tendent a la desregulació.  
  
- Vies pecuàries  
Segons la Llei 3/1995, les vies pecuàries són béns de domini públic de les comunitats autònomes.  
En sòl no urbanitzable, les vies pecuàries tindran la condició de sòl no urbanitzable d'especial protecció, amb l'amplària legal que figure en la classificació. En sòl urbà i urbanitzable les vies pecuàries tindran la consideració urbanística de xarxa primària i s'integraran com a passejos o alberedes amb l'amplària legal. En el nucli urbà tindran l'amplària consolidada.  
En relació amb els usos i aprofitaments de les vies pecuàries caldrà ajustar-se al que disposa la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Per l'àmbit de la modificació A discorre la senda del Ventorrillo una amplària legal de 10 metres i necessària de 10.  
  
- Infraestructures lineals i de transport i mobilitat  
La modificació A referent al sector Almoroig està entre l'A-7 i la N-340 les dues del Ministeri de Foment. El Servei de Planificació de Carreteres de la Generalitat ha informat en sentit favorable.  
  
  
- Urbanisme  
El Servei Territorial d'Urbanisme d'Alacant ha emés un informe en el qual assenyala que totes les modificacions són de caràcter estructural, per tant l'aprovació definitiva correspon a la conselleria.  
A més, concreta que la modificació C no és viable, ja que els usos i aprofitaments definits requereixen del tràmit de les declaracions d'interés comunitari en seu autonòmica, i no hi ha precepte legal que permeta eximir del compliment dels paràmetres del pla en els termes plantejats, i l'Ajuntament s'haurà de plantejar la possibilitat, si és el cas, de canviar-los directament a través d'una altra modificació puntual.  
  
  
- Relació amb altres plans: Estratègia Territorial de la Comunitat Valenciana (ETCV)  
El Decret 1/2011 va entrar en vigor el 20 de gener de 2011, i és aplicable a aquest pla. Estableix 25 objectius i principis directors que tenen caràcter vinculant. Igualment estableix criteris d'ordenació del territori (continguts en part de les seues directrius) que tenen caràcter de recomanació, però que, no obstant això, apartar-se del seu contingut s'ha de realitzar amb justificació prèvia basada en els mencionats objectius o principis directors.  
En l'ETCV s'estableixen un conjunt de criteris de creixement de sòl amb la finalitat d'orientar els municipis cap a la consecució de creixement racional i sostenible. En funció dels valors estadístics de creixement de població o l'ocupació, la dimensió del municipi, a objectius de vertebració territorial i mitjançant una formulació matemàtica s'estableixen els índexs de creixement màxim per a usos residencials i per a activitats econòmiques. En les directrius 87 i 103 es permet la realització d'estudis més específics, i en les directrius 86 i 101 un factor de flexibilització sobre els valors obtinguts.  
  
De conformitat amb l'informe de la Subdirecció General d'Ordenació, Planificació i Actuacions Territorials Estratègiques de 10 d'agost de 2017, s'obté una superfície màxima de creixement per a activitats econòmiques de 454.008 m² per als pròxims 20 anys. La superfície que proposa el Pla General, una vegada es reduïsca el sector Almoroig, és de 586.885 m², per la qual cosa estarien superant-se les previsions de l'ETCV en 132.877 m².  
L'informe mencionat conclou que perquè la modificació A siga plenament compatible amb l'ETCV s'hauria de desclassificar sòl urbanitzable en els sectors PI2 o PI3 (altres sectors previstos en el Pla General). Si l'Ajuntament no considera aquesta opció, l'acord d'aprovació definitiva hauria d'incloure el compromís d'ajustar a l'ETCV la dimensió del sòl destinat a activitats econòmiques en una altra modificació de planejament o la introducció de condicions de desenvolupament per als sectors PI2 o PI3.  
La proposta incrementa l'edificabilitat de l'ús residencial dins del sòl urbà. Això suposa un increment en el consum de recursos hídrics, així com un increment en la generació d'aigües residuals i residus urbans. Aquest augment, comparat amb la dimensió del municipi, és d'escassa proporció i més si es té en compte que es desclassifica sòl urbanitzable industrial. No obstant això, l'estimació del consum de recursos s'hauria d'haver inclòs en el document inicial estratègic.  
  
Amb independència de la modificació C que no resulta viable urbanísticament, les afeccions majors es produeixen sobre el segellat de sòl i pel risc d'inundació. Respecte a la primera, se supera la superfície de segellat de sòl previst en l'ETCV, per la qual cosa aquesta ha de reduir-se, si bé aquesta reducció pot posposar-se a una modificació posterior segons l'informe del Servei d'Ordenació del Territori. Respecte al risc d'inundació es donen distintes situacions segons l'assumpte de la modificació, i resulta la més afectada la B2 on han d'imposar-se condicions d'adequació al PATRICOVA a les edificacions i a la urbanització.  
  
Realitzada l'anàlisi tècnica de la documentació presentada i consultada la cartografia temàtica de la conselleria, s'observa que les modificacions proposades a excepció de la C, no presentaran afeccions sobre el medi ambient si s'adopten una sèrie de mesures, suposen un canvi del model territorial positiu si bé encara seria millorable, per la qual cosa seria suficient realitzar el procediment simplificat d'avaluació.  
  
Respecte a la modificació C serà necessari tramitar una modificació puntual específica. No obstant això, s'haurà de tindre en compte que els usos que es pretenen modificar són d'implantació excepcional en el sòl no urbanitzable, i no passa el mateix amb els usos agrícoles que només són possibles en aqueixa classe de sòl, per tant els drets d'uns propietaris i d'uns altres no són equiparables, per tant la justificació realitzada per a eximir-los de condicions d'edificació no és adequada. Una altra qüestió és que es vulga modificar les condicions d'edificació sense arribar a l'exempció; en aquest cas s'hauria d'estudiar, a més de tindre cabuda en la LOTUP, la incidència en el medi (amb especial atenció al paisatge), la capacitat de càrrega del territori o les afeccions i usos existents.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació puntual avaluada no influeix en altres plans o programes; la incidència en el model territorial vigent en el municipi és positiva, produeix un increment en el consum de recursos però aquest és d'escassa entitat i es pot justificar posteriorment, consultats respecte d'això les administracions afectades; es pot concloure que el procediment d'avaluació simplificada és suficient per a determinar que la modificació de pla no té efectes significatius sobre el medi ambient, si bé s'han d'establir condicions per al desenvolupament dels sectors resultants.  
  
D'acord amb el que s'ha exposat, es proposa que es resolga emetre un doble acord:  
1) D'una banda, l'apartat C de la modificació 2 no és viable en els termes proposats, ja que no s'ajusta a les determinacions urbanístiques vigents tal com s'assenyala pel Servei Territorial d'Urbanisme d'Alacant. Tampoc es pot considerar ambientalment adequada l'exempció dels paràmetres d'uns usos la implantació dels quals en el sòl no urbanitzable és de caràcter excepcional, a més de la incidència paisatgística que comporta.  
2) I, d'una altra banda, emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 del Pla General de Muro de Alcoy, apartats A, B1 i B2, d'acord amb els criteris de l'annex VIII de la LOTUP, ja que no té efectes significatius sobre el medi ambient, sempre que es complisquen les condicions descrites a continuació, prèviament a la seua aprovació definitiva, corresponent continuar la tramitació d'acord amb la normativa sectorial:  
2.a) Perquè la modificació A siga plenament compatible amb l'ETCV s'hauria de desclassificar sòl urbanitzable en els sectors PI2 o PI3. Si l'Ajuntament no considera aquesta opció, l'acord d'aprovació definitiva hauria d'incloure el compromís d'ajustar a l'ETCV la dimensió del sòl destinat a activitats econòmiques en una altra modificació de planejament o bé la introducció de condicions de desenvolupament per als sectors PI2 o PI3.  
2.b) Hi ha contradiccions al llarg del document sobre el tipus de sòl no urbanitzable comú que es classifica en la modificació A. En la major part s'indica que és tipus A, però en altres punts s'indica tipus B o tipus C.  
A més, no tot l'àmbit podrà tindre la qualificació de comú sinó que hi haurà zones protegides, com són les afectades pel paisatge protegit del riu Serpis, pels llits o per les infraestructures viàries (A-7). Aquestes zones hauran de tindre el seu reflex en les normes urbanístiques i en els plans d'ordenació, i adaptar-se a les qualificacions ja existents en el planejament urbanístic o incorporar-ne unes altres de noves si fóra necessari.  
2.c) En la modificació B2, en tractar-se de sòl urbà, l'Ajuntament ha de verificar la incidència de la perillositat d'inundació i, si és el cas, imposar les condicions d'adequació de les edificacions i de la urbanització (art. 20, PATRICOVA), per a la qual cosa serà necessari modificar les normes urbanístiques.  
2.d) S'haurà d'elaborar un estudi d'integració paisatgística i definir la infraestructura verda, i s'haurà d'emetre un nou informe per part del Servei d'Infraestructura Verda i Paisatge prèviament a l'aprovació definitiva de la modificació de pla.  
  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat anteriorment, la Comissió d'Avaluació Ambiental acorda emetre un doble acord:  
  
- L'apartat C de la modificació 2 no és viable en els termes proposats ja que no s'ajusta a les determinacions urbanístiques vigents tal com s'assenyala pel Servei Territorial d'Urbanisme d'Alacant. Tampoc es pot considerar ambientalment adequada l'exempció dels paràmetres d'uns usos la implantació dels quals en el sòl no urbanitzable és de caràcter excepcional, a més de la incidència paisatgística que comporta.  
  
- Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 2 del Pla General de Muro de Alcoy, apartats A, B1 I B2, ja que es considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
Cal notificar als interessats que contra aquesta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 18.2 de la Llei 40/2015, de 1 d'octubre, de règim jurídic del sector públic.  
  
València, 30 de gener de 2018.- El secretari de la Comissió d'Avaluació Ambiental: José del Valle Arocas.»  
  
València, 15 de febrer de 2018.- El director general de Medi Natural i d'Avaluació Ambiental: Antoni Marzo i Pastor.